Paralimpiese Spele 2016: Nóg ŉ gouemedalje vir SAHilton Langenhoven met sy gouemedalje in Rio, Brasilië (Foto: @SupersportTV, Twitter) Suid-Afrika het Saterdag ŉ tweede goue medalje by die Paralimpiese Spele in Rio de Janeiro, Brasilië, verower. Hilton Langenhoven het met 7.07 m uitgeblink in die T12-verspring en ŉ gouemedalje verseker. Dit is 2 cm beter as Kamil Aliyev van Azerbaijan (7.05 m). Doniyor Saliev van Uzbekistan moes met ŉ bronsmedalje tevrede wees vir sy 7.04 m. Dit is Langenhoven se vierde Paralimpiese gouemedalje tydens sy loopbaan (hy het drie gouemedaljes in 2008 in Beijing ontvang) en sy eerste in agt jaar. Hy neem deel in die F12-kategorie vir atlete met siggestremdheid. Maroela Media het vroeër berig Kevin Paul het die 100 m-borsslag gewen en ŉ gouemedalje ingepalm.